Jodoh

Jodoh merupakan drama bersiri komedi romantik Malaysia 2013, yang disiarkan pada 4 Februari 2013. Drama bersiri ini telah diterbitkan oleh KL Motion Picture Company, dan diarahkan oleh Syed Khairul Fariz Syed Khairuldin serta ditulis Wan Hasliza Wan Zainuddin.

Sinopsis
Mengenai seorang jejaka bernama Azlan Iskandar (Dazrin Kamarudin) yang menyertai sebuah rancangan realiti mencari isteri yang dinamakan ‘Jodoh’. Azlan yang seorang usahawan hartanah sedang dikejar oleh Olly (Scha Alyahya), seorang arkitek muda yang dipaksa oleh bosnya, Dato Azumi untuk memaksa Azlan menjual beberapa ekar tanah.

Apabila salah seorang daripada peserta wanita rancangan tersebut terpaksa menarik diri, Olly yang kebetulan berada di set Jodoh, dipaksa masuk menggantikan peserta tersebut oleh Nora, penerbit ‘Jodoh’. Nora berjanji kepada Olly dan Azlan yang Olly akan disingkirkan pada eliminasi yang pertama. Akan tetapi, apabila Nora mendapat tahu yang Olly mempunyai ramai peminat , Nora memaksa Azlan agar tidak menyingkir Olly.

Olly dengan tidak relanya meneruskan perjalanan. Setiap minggu gadis-gadis tersebut terpaksa melalui beberapa cabaran yang agak lucu seperti cabaran menulis lagu, kuiz kepandaian, cabaran buat lawak, cabaran kebersihan, cabaran memasak.

Ringkasan episod
Episod 1
Azlan merupakan seorang lelaki bujang yang menyertai sebuah rancangan realiti mencari isteri yang dinamakan ‘Jodoh’. Pada masa yang sama, Azlan juga seorang usahawan hartanah. Olly dihantar untuk merunding penjualan tanah yang dimiliki oleh mereka tetapi Azlan menghiraukan Olly. Olly mengikut Azlan ke set Jodoh dan apabila salah satu peserta wanita, Diana Surtika, terpaksa menarik diri, Olly yang secara kebetulan berada disitu dipaksa oleh penerbit Jodoh Nora untuk menggantinya.

Episod 2
Olly tidak bersetuju untuk menyertai Jodoh. Tetapi setelah memberitahu bosnya, Dato Azumie, Olly bersetuju untuk mengganti Diana Surtika dengan syarat beliau dieliminasi dulu dan Azlan menjual tanah kenapa syarikatnya. Akan tetapi Nora, pernerbit menerima kejutan besar apabila penonton-penonton rata-rata menyukai Olly menyebabkan ratings cerita Jodoh naik mendadak.

Episod 3
Azlan dipaksa oleh Nora untuk tidak menyingkirkan Olly pada eliminasi pertama. Dengan tidak relanya, Azlan menyingkir Balqis dan tidak menyingkirkan Olly dan ini membuat Olly sangat marah tetapi setelah diberitahu yang beliau akan dibayar RM3000 setiap episod, bakal tunang Olly, Dani menggalakkan Olly untuk meneruskan perjuangan memikat Azlan.

Episod 4
Cabaran pertama dan semua gadis-gadis dikehendaki menyanyi lagu cinta yang dicipta sendiri kepada Azlan. Olly telah mereka sebuah lagu yang dinamakan lagu ‘Tapak Kasut di atas Jamban’ yang beliau percaya akan membuat penonton tidak menyukainya dan membuatnya tersingkir. Di eliminasi Azlan akhirnya menyingkirkan Olly. Akan tetapi Bob membuat pengumuman terkejut.

Episod 5
Selebriti Masterchef Che Lah datang untuk membantu Azlan dalam cabaran seterusnya dan semua gadis-gadis harus memasuki masakan dengan pisang! Pada masa yang sama, Olly mendapat tahu yang beliau di buang kerja setelah beliau tidak disingkirkan oleh Azlan. Sedih dengan kejadian tersebut, Olly menyebabkan kebakaran kecil semasa beliau menyiapkan hidangan.

Episod 6
Olly mula dianggap sebagai cabaran apabila dia masih lagi tidak disingkirkan oleh Azlan. Di cabaran ketiga, semua gadis-gadis diuji dengan tahap kepandaian mereka dengan kuiz pengetahuan am. Olly yang merancang untuk tidak menjawab soalan dengan baik dengan harapan beliau tersingkir akhirnya beria dan rancak menjawab soalan apabila semua peserta wanita lain lambat menjawab soalan. Olly memenangi temujanji dengan Azlan tetapi Hani, Irda dan Jamie telah meletak julap dalam minuman Olly dengan niat untuk merosakkan temu janji Olly.

Episod 7
Sekembalinya Olly daripada hospital, Olly mendapat tahu Comel disingkir dan beliau masih lagi bertanding. Di cabaran seterusnya, semua gadis-gadis dikehendaki menunjukkan kebolehan mereka membuat lawak dan mencuit hati Azlan sekaligus membuat Azlan ketawa. Apabila Hani mengutuk Katya dalam lawaknya, Azlan sedar yang mungkin gadis yang disukainya Katya tidak disukai ramai. Oleh yang demikian, Azlan memilih Olly sebagai pemenang cabaran semata-mata untuk mendapatkan informasi dalam.

Pelakon dan watak
Pelakon utama
 Scha Alyahya sebagai Olly
 Dazrin Kamarudin sebagai Azlan Iskandar

Pelakon pembantu
 Susan Lankester sebagai Nora
 Chee Cheong Hoe sebagai Mr. Chee
 Hefny Sahad sebagai Bob (Hos)
 Hafiz Nafiah sebagai Put
 Khairil Ridzuan sebagai Dani

Bintang baru
 Reen Rahim sebagai Katya
 Janna Nick sebagai Ella
 Amyra Rosli sebagai Anna
 Siti Hajar Oshin sebagai Dina
 Lady 'N.Strike' sebagai Irda
 Hana Mohamed sebagai Hani
 Syazliana Shuhaimi sebagai Comel
 Qaiesya sebagai Jamie
 Ardell Aryana sebagai Balqis

Pelakon undangan
 Esma Daniel sebagai Dato Azumi Alauddin
 Catriona Ross sebagai Minda
 Marsha Milan sebagai Pengacara
 Sobri Anuar sebagai Dato Besar
 Kismah Johar sebagai Mak Kiss
 Che' Lah Master Chef sebagai Che' Lah

Lagu tema
 Lagu: "Fatamorgana"
 Komposer: Audi Mok
 Penyanyi: Tysha Tiar

 Lagu: "Waktu Ku"
 Komposer: Mill
 Penyanyi: Mill

Rujukan

Kategori:Drama Melayu
Kategori:Drama Melayu 2013
Kategori:Rancangan Astro
Kategori:Rancangan Astro Ria